‘ચલો જુગ્નુ સે’ સેવાની શરૂઆત નવેમ્બર 2014માં ચંદીગઢથી કરવામાં આવી હતી. સામાન્ય રીતે લોકલ મુસાફરી માટે સ્થાનિક દ્વારા રિક્ષાનો સૌથી વધારે ઉપયોગ કરવામાં આવે છે, અને રિક્ષા શોધવા માટે લોકોને ઘણી વખત મુશ્કેલી પડતી હોય છે, જેથી આ મુશ્કેલી દૂર કરવા અને હાથવેંત મોબાઇલ ક્લિક દ્વારા જ રિક્ષા ઘર અથવા મુસાફરના સ્થ‌ળ સુધી મળી રહે તે વિચાર સાથે સમર સીંગલા અને ચિન્મય અગ્રવાલ દ્વારા ‘ચલો જુગ્નુ સે’ સેવાની શરૂઆત કરવામાં આવી હતી. આ સેવાની શરૂઆત સૌ પ્રથમ પંજાબ અને ત્યારબાદ બીજા રાજ્યોમાં કરવામાં આવી હતી. ગુજરાતમાં આ સેવાની શરૂઆત અમદાવાદ, બરોડા, સુરતમાં સપ્ટેમ્બર 2015માં કરવામાં આવી હતી. આ છેલ્લા છ મહિના દરમિયાન ઘણા સારા-નરવા અનુભવ થયા હતા. અને નવા સુધારા કરવાની તક કંપનીને મળી હતી.